Waray - Kalibutan Espirituhanon Pakig-away Pag-ampo Kasuratan Beginning WP Scriptures Nagtutug-an Kasuratan Confession Scriptures Esdras 9:7 Tikang pa han mga adlaw han amon kaapoy-apoyan ngada yana kami, an imo mga tawo, nagbuhat hin dagko nga mga sala. Tungod han amon mga sala, nahingadto kami, an amon kahadian ug kapadian ha mga kamot hin langyaw nga kahadian; ginpatay, gintikasan, ngan ginbihag kami, ngan naalohan gud kami sugad hinin kamutangan namon yana. Esdras 9:13 Bisan han katapos han ngatanan nga nahinabo ha amon nga ihinatag mo nga sirot han amon mga sala ngan mga sayop, maaram kami nga ikaw nga amon Dyos nagkastigo ha amon ngani kulang pa ini han angay ha amon nga kastigo ngan gintugotan mo pa kami nga mabuhi. Nehemias 9:1/2 Dida han ika-24 nga adlaw han amo ngahaw nga bulan nagtitirok hin pagpuasa an mga tawo han Israel ha pagpakita hin kabido tungod han ira mga sala. Bulag na hira ngatanan han mga lumalangyaw. Nagbado hira hin sako ngan nagbutang hin tapotapo dida han ira mga ulo sugad nga mga tigaman hin kabidoan. Niyan tinmukdaw hira ngan nagkompisal han ira mga sala nga nabuhat nira ngan han ira kaapoy-apoyan. Salmo 24:3,4 Hin-o an may katungod nga mga tawo, pagsagka ngadto ha pungtod han Ginoo? Hin-o in makakahimo hin pagkadto pagsakob han iya baraan nga Templo? 4 Amo adton mga putli ha buhat nira, ngan malinis an ira panhunahuna; nga diri nasingba han mga kadiyosan, o nagkakawang han mga ginsaaran. Salmo 73:13 Kawang la ngay-an an akon pagkaputli ngan han kawaray sala han akon kinabuhi? Isaias 59:2 Tungod ini han iyo mga sala nga diri hiya nabati ha iyo. An iyo mga sala amo an nakapabulag ha iyo tikang han Dyos kon nagtitinguha kamo hin pagsingba ha iya. Isaias 64:6 Nagin salaan kami ngatanan; mahugaw gud bisan pa an amon gimamag-upayi nga mga binuhatan. Tungod han amon mga sala sugad la kami hin mga dahon nga laya ngan
iginpapalid han hangin. Jeremias 5:25 Kundi tungod han iyo mga sala nawaray ini nga mag-upay nga mga butang dida ha iyo. Oseas 13:8 Dadasmagan ko kamo sugad hin aso nga nawad-an han iya mga nati, ngan pagpipikaspikason ko an iyo lawas. Sugad hin liyon lalamonon ko kamo dida dayon, ngan sugad hin mapintas nga mananap paghuhunothunoton ko kamo. Daniel 9:8,9 Nakasala ha imo, O Ginoo, makaarawod an ginbuhat han amon kahadian, amon mga punoan, ngan amon kaapoy- apoyan. 9 Maloloy-on ngan mapinasayloon ka bisan kon sinmupil kami ha imo. Marcos 9:24 Binmaton dayon an amay han bata, "Natoo ako, kundi kulang pa an akon pagtoo. Dugangi an akon pagtoo!" Lucas 11:2 Ginsiring hira ni Jesus, "Sugara hini an iyo pag-ampo: 'Amay: Pagdayawon unta an imo baraan nga ngaran; maghadi ka unta ha amon. (Mateo 6:10) Juan 14:6 Nagbaton ha iya hi Jesus, "Amo ako an dalan, an kamatuoran, ngan an kinabuhi; waray makakakadto han Amay kon diri pinaagi ha akon." Juan 17:15 Diri ako nahangyo nga kuhaon mo hira ha kalibutan, kundi nga panalipdan mo hira han Yawa. Santiago 4:8 Pahirani kamo han Dyos, ngan mapahirani hiya ha iyo. Hugasi niyo an iyo mga kamot, kamo nga mga makasasala! Linisi niyo an iyo mga kasingkasing, kamo nga mga maglabyaw! Mga Taga-Roma 6:12-14 Kinahanglan diri na maghadi an sala dida ha iyo lawas nga may kamatayon, basi diri na niyo pagtumanon an iyo lawasnon nga mga karuyagon. 13 Ngan kinahanglan diri na niyo itubyan ha sala an bisan ano nga bahin han iyo lawas para hin magraot nga katuyoan. Lugod ihatag sa Dyos an iyo kalugaringon sugad nga mga tawo nga ginbanhaw na, ngan itubyan ha iya an iyo bug-os nga lawas para hin matadong nga katuyoan. 14 Kinahanglan diri na maghadi ha iyo an sala; kay diri na kamo nag-uukoy ha ilarom han Balaod, kundi ha ilarom na han grasya han Dyos. Mga Hebreo 9:28 Ha amo man nga kahimtang, iginhalad hi Cristo makausa pagkuha han mga sala han kadam-an. Magpapakita liwat hiya hin ikaduha diri na tungod han sala, kundi pagtalwas na hadton mga naghuhulat na iya. 1 Juan 1:9 Kundi kon igkumpisal ta an aton mga sala ngadto sa
Dyos, pagtutumanon niya an iya saad ngan pagbubuhaton an matadong: pasasayloon kita han aton mga sala, ngan lilinisan kita han ngatanan ng karat-an. Ginpasaylo Kasuratan Forgiveness Scriptures Mateo 6:12-15 Pasayloa kami han amon mga sala sugad han pagpasaylo namon han mga nakasala ha amon. 13 Ayaw itugot nga mahingadto kami hin makuri nga kataragman, kundi bawia kami ha Karat-an.' Kay imo an ginhadian, an gahom ngan an himaya ha kadayonan! Amen. 14 "Kon pasayloon niyo an nakakasala ha iyo, pasasayloon man kamo han Amay niyo ha langit. 15 Kundi kon diri niyo pasayloon an mga nakakasala ha iyo, diri man mapasaylo ha iyo an Amay niyo ha langit. Mateo 18:21,22 Dinmaop hi Pedro kan Jesus ngan nagpakiana, "Ginoo, kon an akon bugto magpinakasala ha akon, makakapira ko ba hiya pasasayloa? Makapito ba?" 22 Binmaton hi Jesus, "Diri la makapito, kundi makakapitoan kag pito. Mateo 18:35 Ngan gintapos ni Jesus an pananglitan hin pagsiring, "Amo man ini an bubuhaton han akon Amay ha langit ha tagsa ha iyo, kon diri kamo magpasaylo han iyo bugto tikang han iyo kasingkasing." Marcos 11:25,26 Ngan kon mag-ampo kamo, pasayloa anay niyo an bisan hin-o nga nakasala ha iyo, basi magpasaylo man han iyo mga sala an Amay niyo ha langit. 26 (Kon diri kamo magpasaylo, diri man liwat magpapasaylo han iyo mga sala an Amay niyo ha langit.' ") Lucas 6:37 "Ayaw kamo paghukom han iba, ngan diri man kamo paghuhukman han Dyos. Ayaw kamo pagsirot han iba, ngan diri man kamo pagsisirotan han Dyos; pagpasaylo kamo han iba, ngan magpapasaylo an Dyos ha iyo. Lucas 11:4 Pasayloa kami han amon nga sala, kay napasaylo man kami hadton mga makakasala ha amon. Ngan ayaw itugot nga mahingadto kami hin makuri nga pagsulay.' " Lucas 17:3,4 Pagbantay gud kamo! "Kon makasala an imo bugto, sawaya hiya; ngan kon magbasol hiya, pasayloa. 4 Kon makasala hiya ha imo makapito ha usa ka adlaw, ngan ha
kada niya pakakasala, makada ha imo ngan masiring nga nagbabasol hiya, kinahanglan pasayloon mo hiya." Lucas 23:34 Nagsiring hi Jesus, "Amay ko, pasayloa hira! Kay diri hira maaram han ira ginbubuhat." Ginbahinbahin nira an iya mga panapton pinaagi hin ripa. Mga Buhat 8:22 Sanglit pagbasoli ini nga maraot mo nga panuyo, ngan pag-ampo ha Ginoo nga pasayloon ka tungod han imo pakahunahuna hin sugad hini. Mga Taga-Roma 4:7 "Palaran hira kanay mga kasaypanan ginpasaylo han Dyos, kanay mga sala iya ginpara! Mga Taga-Efeso 1:7 Kay natalwas kita pinaagi han kamatayon ni Cristo, ha aton pa, ginpasaylo an aton mga sala. Pagkadako han grasya han Dyos, Mga Taga-Efeso 4:32 Lugod magmaloloy-on ngan magmalumo ha kasingkasing para han iba, ngan magpinasayloay kamo sugad han pagpasaylo ha iyo han Dyos pinaagi kan Cristo. Mga Taga-Colosas 1:14 nga pinaagi ha iya gintalwas kita, kon ha aton pa, ginpasaylo na an aton mga sala. Mga Taga-Colosas 2:13-15 Hadto anay, mga patay kamo ha espiritu tungod han iyo mga sala, ngan tungod kay mga Hentil kamo nga diri sakop han Balaod. Kundi yana, ginbuhi na kamo han Dyos upod kan Cristo. Ginpasaylo kita han Dyos han ngatanan naton nga mga sala. 14 Ginpara niya an ngatanan naton nga mga utang, upod an naggagapos hini nga mga turumanon, ngan ginkuha gud niya ini ngatanan pinaagi hin pagraysangan hini dida ha kros. 15 Ngan dida hito nga kros, ginhukasan ni Cristo hin gahom an espirituhanon nga mga punoan ngan mga pagburot-an. Ginhimo niya hira nga usa nga kiritaon han kadam-an nga mga tawo pinaagi hin pagtugwayi ha ira nga sugad hin mga bihag dida han parada han iya pagdarag-an. 1 Juan 2:12 Nagsusurat ako ha iyo, mga anak ko, kay ginpasaylo na an iyo mga sala tungod han ngaran ni Cristo. Pastor T. John Franklin Church of Salvation, Healing, and Deliverance COS-HAD.org